open-index/open-wikipedia-markdown huggingface dataset:
Plaine du Cul-de-Sac

**Plaine du Cul-de-Sac** (også kalt **dépression de Cul-de-Sac**) er en slette på øya Hispaniola. Den strekker seg fra den sørøstlige delen av Haiti til den sørvestlige delen av Den dominikanske republikk, der den er kjent som **Hoya de Enriquillo**. Deler av lavlandet var en gang en vik og ligger derfor under havnivået. Sletten rommer flere saltsjøer, som Enriquillosjøen, Rincónlagunen og Caballerosjøen i Den dominikanske republikk og Étang Saumâtre og Trou Caïman i Haiti. Arelaet er på rundt 28&nbsp;000 km².

Området er avgrenset i nord og sør av høye fjell, i vest av Gonâvebukta, og i øst går det inn i Den dominikanske republikk. Det er 32 km langt og 25 km bredt. Det har alltid blitt drevet mye jordbruk i området. I kolonitida ble indigoplanten *[[Indigofera tinctoria]]* dyrket i området, men denne produksjonen minket etter hvert og ga plass til sukkerrørplantasjer.

## Eksterne lenker
* Présentation de la plaine de Cul-de-Sac
Arkeologiåret 1442

**Arkeologiåret 1442** er en oversikt over blant annet utgravninger, fødte og avdøde personer med tilknytning til arkeologi i 1442.

## Utforskninger

## Utgravninger

## Funn

## Publiseringer

## Andre hendelser

## Fødsler

## Dødsfall
*Al-Maqrizi, arabisk historiker (født 1364)
Dieter Meinel

**Dieter Meinel** (født 28. desember 1949 i Sachsenberg-Georgenthal i Sachsen) er en tysk tidligere langrennsløper som konkurrerte for Øst-Tyskland på 1970-tallet. Han var med på Øst-Tysklands lag som vant 4 x 10 km stafett under Ski-VM 1974 i Falun. Han deltok også under Vinter-OL 1976 i Innsbruck med 33.-plass på både 30 km og 50 km.

## Eksterne lenker
*
Gopalkrishna Gandhi

**Gopalkrishna Gandhi** (født 22. april 1945) satt som guvernør i West Bengal fra 2004 til 2009.  Han ble etterfulgt av Devanand Konwar som guvernør.

Han er barnebarn av den kjente indiske frigjøringshelten Mahatma Gandhi, og er sønn av Devadas Gandhi og Lakshmi Gandhi. Som tidligere medlem av den indiske forvaltningstjenesten, var han sekretær for presidenten i India og han satt som høykommissær i Sør-Afrika og på Sri Lanka, og til Norge og Island, og hadde flere andre administrative og diplomatiske poster før han ble innsatt som guvernør. 

Gandhi ble uteksaminert med en mastergrad innen litteratur fra St. Stephen's College of Delhi University. Han har også publisert flere bøker. Gopalkrishna Gandhi og hans kone Tara fikk to døtre sammen, som begge er gifte.

## Referanser
Arthur Denny

**Arthur J. Denny** var en britisk syklist som deltok i de olympiske leker 1908 i London.

Denny vant en olympisk sølvmedalje i sykling under OL 1908 i London. Han kom på andreplass i den lengste distansen i banesyklingen, 100 kilometer, bak sin landsmann Charles Henry Bartlett. 

## OL-medaljer
*  1908  London - sykling, 100 kilometer  Storbritannia 

## Referanser


## Eksterne lenker
*
Masha’il bint Fahd al Saud

**Masha'il bint Fahd al Saud** (født 1958, død 15. juli 1977 i Jidda) var en saudiarabisk prinsesse, som ble henrettet for påstått utroskap, selv om det sies at hun ble ulovlig drept i 1977, i en alder av 19 år. 

## Liv og virke
### Bakgrunn
Hun var barnebarn av prins Muhammad bin Abdul Aziz, som var en eldre bror av den daværende kongen av Saudi-Arabia, Khalid bin Abdul Aziz. Hennes familie sendte henne, etter eget ønske, til Libanon for å gå på skole der. Mens hun var det, ble hun forelsket i en mann, Khaled Mulhallal al-Sha'er, som var nevø av den saudiarabiske ambassadøren til Libanon og de begynte på en affære. 

### Drapssaken
Da de kom tilbake til Saudi-Arabia, kom det frem i lyset at de hadde kommet opp med unnskyldninger for møte hverandre alene ved flere anledninger, og da ble påstander om utroskap rettet mot dem. Etter forsøk på å forfalske sin egen drukning og ble tatt i et forsøk på flykte fra Saudi-Arabia sammen med elskeren Khalid, forkledd som en mann, men hun ble gjenkjent av en pass-sensor ved Jeddah flyplassen, og dermed var hun tilbake til hos familien sin.

Ifølge Sharia-loven kan en person kun være dømt for utroskap ved vitnesbyrdet fra fire voksne mannlige vitner som har sett den seksuelle penetrasjonen, eller ved den anklageres egen innrømmelse av skyld, som i et slikt tilfelle må si tre ganger i retten "Jeg har begått ekteskapsbrudd." Det var ingen vitner til selve penetrasjonen. 

Hennes familie oppfordret henne til ikke å tilstå noe som helst, men i stedet for å bare love aldri å se kjæresten hennes igjen skal hun angivelig ha gjentatt sin tilståelse: «Jeg har begått ekteskapsbrudd Jeg har begått ekteskapsbrudd Jeg har begått ekteskapsbrudd..." Den 15. juli 1977, ble hun offentlig henrettet i parken i Jeddah. Prinsessen ble skutt seks ganger i hodet, i stedet for å bli steinet til døde som er den vanlige avstraffelsesmetoden for utroskap.

Prinsessen ble gjenstand for den britiske dokumentaren, Death of a Princess. Filmen var planlagt å vises på TV den 9. april 1980 først i Storbritannia og deretter i USA. Begge sendingene forårsaket rasende protester og sterke diplomatiske, økonomiske og politisk press fra sinte saudi-arabere.

## Referanser
Valerij Tarakanov

**Valerij Ivanovitsj Tarakanov** (født 1941) er en russisk tidligere langrennsløper som konkurrerte for Sovjetunionen på 1960-tallet og tidlig på 1970-tallet. Han var med på Sovjetunionens lag som vant 4 x 10 km stafett i Ski-VM 1970 i Vysoké Tatry. 

Tarakanov deltok i Vinter-OL 1964 i Innsbruck med 17.-plass på 15 km, i Vinter-OL 1968 i Grenoble med 9.-plass på 15 km, 17.-plass på 30 km og 4.-plass på 4 x 10 km stafett, samt i Vinter-OL 1972 i Sapporo med 16.-plass på 15 km.

## Fotnoter

## Referanser


## Eksterne lenker
*
Harilal Gandhi

**Harilal Gandhi** (født 1888 i Rajkot i Britisk India, død 18. juni 1948 i Mumbai) var den første sønnen til den indiske frigjøringshelten Mohandas Karamchand Gandhi som overlevde barndommen. 

Harilal ønsket å dra til England for ta høyere studier, og håpet å bli advokat som faren hadde vært. Hans far var kraftig imot dette, og mente at en utdannelse i vestlig stil ikke ville være nyttig i kampen mot det britisk styret over India. Til slutt tok Harilal et opprør mot farens beslutning, og i 1911 sa han sa fra seg alle familiebånd og tok fatt på det faren mente var en tragisk og livslang vei mot selvødeleggelse.

Han ble etter hvert en alkoholiker, og beretninger om hans mange arrestasjoner, offentlige drukkenskap og utskeielser ble normalt. Han konverterte til islam, men senere gikk han tilbake til hinduismen. Denne beslutningen brydde ikke hans far seg noe om, ettersom han mente at alle religioner var den samme religionen.

Harilal var gift med Gulab Gandhi. De hadde fem barn sammen, hvorav to døde i ung alder. Nilam Parikh, datter av Ramibehn, som var den eldste av Harilals barn har skrevet en biografi om ham, kalt *Gandhiji's Lost Jewel: Harilal Gandhi*. Harilal tilbrakte den siste delen av sitt liv som alkoholiker og nødlidende. Han dukket opp i farens begravelse i en slik forfallen tilstand at det var få som kjente ham igjen.

Han døde av en leversykdom, 18. juni 1948 mens han var innlagt på et kommunal sykehus i Mumbai. Han var 60 år gammel da han døde.

## Referanser


## Litteratur
* Hans barnebarn Nilam Parikh har skrevet biografien *Gandhiji's Lost Jewel*.
Lars Olsson

**Lars Sune Olsson** (født 13. oktober 1932 i Bograngen i Värmland) er en svensk tidligere langrennsløper som var aktiv tidlig på 1960-tallet. Han var med på Sveriges lag som vant 4 x 10 km stafett under Ski-VM 1962 i Zakopane. 

Olsson deltok under Vinter-OL 1960 i Squaw Valley med 4.-plass på 4 x 10 km stafett, og under Vinter-OL 1964 i Innsbruck med 16.-plass på 15 km. 

## Referanser


## Eksterne lenker
*
KV59 (grav)

**Gravkammeret KV59** befinner seg i Kongenes dal nær dagens Luxor i Egypt. Det ser ut til være begynnelsen på et gravsted, men inneholder ingen gravrester.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* Theben kartprosjekt: KV59 - Innbefatter beskrivelse, bilder og plantegninger over gravstedet (engelsk)
Svetlana Allilujeva

**Svetlana Josifovna Allilujeva** (russisk: Светлана Иосифовна Аллилуева, georgisk: სვეტლანა ალილუევა født 28. februar 1926 i Moskva, Sovjetunionen, død 22. november 2011), senere kjent under navnet **Lana Peters**, var det yngste barnet og eneste datter av den sovjetiske diktatoren Josef Stalin og hans kone Nadezjda Allilujeva, Stalins andre kone. 

## Liv og virke
### Bakgrunn
Hun vokste opp med barnepiker og så lite til sine foreldre i oppveksten.

### Kjærester, ektefeller
Da hun var 16 år gammel, ble hun forelsket i Aleksei Kapler, en førti år gammel filmregissør. Hennes far likte ikke forholdet og sendte kjæresten til Sibir. 

17 år gammel fikk Svetlana lov til å gifte seg med Grigory Morozov, en medstudent fra Universitetet i Moskva. De fikk sønnen Josef i 1945, men ble skilt i 1947.

Hennes andre ektemann var Jurij Zjdanov, sønn av Andrej Zjdanov og selv en av Stalins nære medarbeidere. De ble gift i 1949 og fikk datteren Katarina i 1950. Ekteskapet ble oppløst kort tid etterpå. 

I 1963 møtte hun Brajesh Singh, en indisk kommunist. De fikk aldri lov å gifte seg, men hun omtalte ham som sin mann, og da han døde i 1966, reiste hun til India for at familien skulle spre asken hans i Ganges.  

### Avhopper

Etter å ha bodd med familien hans en tid, valgte hun å hoppe av til USA, noe som førte til internasjonale komplikasjoner. Da hun i april 1967 kom til New York City, holdt hun en pressekonferanse der hun fordømte farens regime og den sovjetiske regjeringen.

Den første tiden i USA bodde hun i Princeton i New Jersey, hvor hun underviste og skrev. I 1970 flyttet hun til Scottsdale i Arizona, hvor hun møtte  William Wesley Peters. De giftet seg og fikk datteren Olga i 1971. Det var i denne sammenheng hun tok navnet Lana Peters. Også dette ekteskapet ble oppløst, og i 1982 flyttet hun sammen med datteren til Cambridge i Storbritannia. 

Etter to år her returnerte hun til Sovjetunionen og slo seg ned i Tbilisi i Georgia, hvor hennes fars familie kom fra. Hun fikk sovjetisk statsborgerskap igjen. Hun beholdt sitt amerikanske statsborgerskap, og etter to år returnerte hun til USA. Hun døde 22. november 2011 i Richland Center i Wisconsin.

## Bibliografi
* *Twenty Letters To A Friend*. London, Hutchinson 1967
* *Only One Year*. Harper & Row 1969. ISBN 0-06-010102-4.
* *Faraway Music*. India 1984. ISBN 978-0836413595

## Referanser


## Eksterne lenker
* How Stalin's daughter defected in India Artikkel hos bbc.co.uk, besøkt 29. oktober 2012
* Lana Peters, Stalin’s Daughter, Dies at 85 Artikkel hos New York Times 28. november 2011, besøkt 29. oktober 2012
Ze’ev Revach

**Ze'ev Revach** (1940–2025) var en marokkanskfødt israelsk komiker, filmskuespiller og regissør.

Han tjenestegjorde i Israels forsvar før han begynte å studerte skuespill og teater i Tel Aviv. Han har dukket opp i rundt 30 filmer siden han ble uteksaminert fra Beit Zvi skuespillerskole. Hans filmer var ofte basert på etniske stereotypier som blomstret opp i Israel i 1960- og 1970-årene. Flere av hans filmer som f.eks. *Charlie Ve'hetzi* og *Hagiga B'Snuker* har utviklet en lokal kultstatus i Israel. 

## Referanser


## Eksterne lenker
*
Frederick Hamlin

**Frederick George Hamlin** (født 1881, død 1951) var en britisk syklist som deltok i de olympiske leker 1908 i London.

Hamlin vant en olympisk sølvmedalje i sykling under OL 1908 i London. Sammen med Horace Johnson kom han på andreplass i tandem 2000 meter bak Maurice Schilles / André Auffray fra Frankrike

## OL-medaljer
*  1908  London - sykling, 2000 m tandem  Storbritannia

## Referanser


## Eksterne lenker
*
Muhammad bin Qasim

**Muhammad bin Qasim** (født 31. desember 695 i Taif (dagens Saudi-Arabia). død 18. juli 715) var en syrisk general som, i en alder av 17 år, begynte erobringen av Sind og Punjab som i dag er en del av Pakistan. Han var et medlem av Thaqeef-stammen, som fortsatt er bosatt i og rundt hans fødeby Taif.

Qasims erobring av Sind og Punjab la grunnlaget for det islamske styresett på det indiske subkontinentet. Muslimenes interesse for denne regionen kom fra deres ønske om å kontrollere handelsrutene nedover Indus-dalen og frem til havnene i Sind, som var et viktig ledd i den gamle silkeveien. Muslimene hadde tidligere uten hell forsøkt å få kontroll over denne ruten, via Khyber-passet, fra Turki-Shahis av Gandhara. Men ved å ta over Sind, Gandharas sørlige nabo, ble muslimene i stand til å åpne en annen front mot Gandhara, en bragd som de hadde forsøkt mange ganger før de endelig klarte det.
## Referanser
Eino Olkinuora

**Eino Olkinuora** (1915–1941) var en finsk langrennsløper som var aktiv på 1930-tallet. Han var med på Finlands lag som vant 4 x 10 km stafett under Ski-VM 1939 i Zakopane. 

Olkinuora falt i kamp ved Gavrilovskaja i Sovjetunionen under andre verdenskrig.

## Referanser
Bahadur Shah Zafar

**Bahadur Shah Zafar** også kjent som **Abu Zafar Sirajuddin Muhammad Bahadur Shah Zafar** eller **Bahadur Shah II**. (født 24. oktober 1775 i Delhi, død 7. november 1862 i Rangoon) var den siste stormogul av Mughal-keiserne i India, så vel som den siste herskeren av Timurid-dynastiet.

Bahadur Shah Zafar var en kjent poet som skrev på urdu. Mens mye av hans litteratur ble tapt eller ødelagt under det indiske opprøret i 1857–1858, overlevde en stor samling, og ble senere samlet i *Kulliyyat-i Zafar*. Riket hans havnet i krig med det britiske imperiet. Mange mannlige medlemmer av hans familie ble drept av britiske styrker, samt at enkelte også ble fengslet eller sendt i eksil. Etter en rettssak ble Zafar selv forvist til Rangoon i Burma (nå Yangon i Myanmar) i 1858 sammen med sin kone Zeenat Mahal og noen av de gjenværende medlemmene av familien.

Hans avgang som keiser markerte slutten på mer enn tre århundrer av Mughal-keisernes herredømme over India. 

## Referanser


## Eksterne lenker
* 
* 
*
Den tsjadisk-libyske konflikten

**Den tsjadisk-libyske konflikten** var en periode med sporadisk krigføring fra 1978 til 1987 mellom Tsjad under president Hissène Habré, støttet av Frankrike og Zaïre, og Muʿammar al-Qaḏḏāfīs Libya med tsjadiske allierte. Libya hadde vært involvert i Tsjads indre affærer allerede før 1978, også så tidlig som før al-Qaḏḏāfīs revolusjon mot Kongedømmet Libya i 1969, og begynte da den tsjadiske borgerkrigen fra 1979 til 1982 spredte seg til det nordlige Tsjad. Konflikten besto av fire separate libyske intervensjoner i Tsjad, i 1978, 1979, 1980-1 og i 1983–7. Ved alle disse anledningene ble al-Qaḏḏāfī støttet av flere tsjadiske fraksjoner i landets borgerkrig, mens Tsjad ble særlig støttet av den franske regjeringa (gjennom *[[Françafrique]]*-politikken), som intervenerte i 1978, 1983 og 1986 for å redde den tsjadiske regjeringa. 

Krigens militære mønster avtegnet seg siden 1978, da libyerne forsynte sine tsjadiske allierte med panserstyrker, artilleri og luftstøtte, mens det var det tsjadiske infanteriet som utførte mesteparten av speidinga og slåssingen. Dette mønsteret kom til å forandre seg med slutten av krigen, da de aller fleste tsjadiske styrkene i 1986 forente seg for å bekjempe den libyske okkupasjonen av det nordlige Tsjad, og viste da en militær enhet som lande aldri før hadde opplevd. Dette berøvet libyerne fra deres vanlige infanteri, akkurat da de sto ovenfor en mobil armé, som nå var velutstyrt med panservernmissiler og luftvernmissiler, slik at Libya ikke lenger hadde en overlegenhet i ildkraft. Krigen som fulgte har blitt kjent som toyotakrigen, siden de tsjadiske styrkene brukte Toyota-pickuper for å flytte sine soldater, hvor de libyske styrkene ble beseiret og presset ut av Tsjad i det som kom til å bli slutten på den større voldelige konflikten. 

Al-Qaḏḏāfīs opprinnelige grunn for hans intervensjon i Tsjad var hans ambisjon om å annektere Aouzoustripen lengst nord i landet, som Libya hadde okkupert i 1973, siden han mente Libya hadde krav på på grunn av en ikkeratifisert traktat fra koloniperioden. I 1972 var målene hans, slik historikeren Mario Azevedo har tolket dem: opprettelsen av en klientstat på Libyas "underside," en islamsk republikk modellert etter hans jamahiriya ("massenes stat"), som skulle opprettholde nære forbindelser med Libya og sikre hans kontroll over Aouzoustripen; utvise franskmennene fra regionen, og bruke Tsjad for å øke sin innflytelse i Sentral-Afrika. 

Konflikten i 1987 endte med en våpenhvile, som siden ble brutt en rekke ganger, og grensekonflikten ble fredelig løst da de libyske styrkene ble trukket ut i juni 1994 etter den internasjonale domstolen hadde avsagt en dom 13. februar samme år. Tilbaketrekningen ble overvåket av FN-styrken UNASOG.
Martti Lauronen

**Martti Lauronen** (født 15. oktober 1913 i Joensuu, død 4. juni 1987) var en finsk langrennsløper som var aktiv på 1930-tallet. Han var med på Finlands lag som vant 4 x 10 km stafett under Ski-VM 1938 i Lahtis, der han også kom på 5.-plass på 18 km. 

## Referanser


## Eksterne lenker
*
Melanie Mayron

**Melanie Mayron** (født 20. oktober 1952 i Philadelphia, Pennsylvania) er en amerikansk skuespiller og regissør. Mayron er godt kjent for hennes rolle som fotografen «Melissa Steadman» på fjernsynsselskapet ABCs dramaserien *[[Thirtysomething]]*. 

Mayron er datter av de jødiske foreldre Norma (født Goodman), en eiendomsmegler og russisk-amerikansk jøde, og hennes ektemann David Mayron, en farmasøytisk kjemiker. Hun ble utdannet til profesjonell skuespiller ved American Academy of Dramatic Arts. Mayron er mor til Olivia og Miles, født i 1998. Mayron dukket i 1974 opp i filmen *Harry og Tonto* og i 1976 hadde hun en rolle i filmen *Car Wash*. På slutten av 1970-tallet spilte hun figuren «Brenda Morgensterns» beste venn «Sandy Franks» gjennom tre episoder av TV-komedien *Rhoda*.

## Referanser


## Eksterne lenker
* 
* 
* ''Mayron's Goods'' , Melanie Mayrons kommersielle selskap for såkalte naturlige for hudprodukter og lignende
KV60

**Gravstedet KV60** som befinner seg i Kongenes dal nær dagens Luxor i Egypt, er en av mer forvirrende graver i Tebens nekropolis, på grunn av usikkerheten om identiteten til en kvinnelig mumie funnet der (KV60A), selv om den blant enkelte som den kjente egyptologen Elizabeth Thomas, ble ansett å være faraoen Hatshepsut fra det 18. dynasti. Egyptologen Zahi Hawass har nylig gjort seg til talsmann for den samme teorien.

Da graven ble oppdaget av Howard Carter i 1903, ble det fastslått at var blitt plyndret og skjendet i oldtiden, men inneholdt fortsatt to mumier, sammen med noe sterkt skadet gravgods; Carter gjorde tilsynelatende lite arbeid i graven.

I 1906 gjenåpnet Edward R. Ayrton den, og fjernet en mumie, KV60B, sammen med kisten den var i og flyttet den til Det egyptiske museet. På kisten stod navn og tittel: *kongelig sykepleier, In*. Denne figuren er alminnelig identifisert som *Sit-Ra*, kalt *In*, den kongelige sykepleieren til Hatshepsut. Siden verken Carter eller Ayrton tegnet plantegner eller kart som viste hvor graven befant seg ble beliggenheten glemt.

Egyptologen Elizabeth Thomas var i 1966 den første til å foreslå at den andre (uidentifiserte) mumien kunne være Hatshepsut, flyttet dit (til graven til sykepleieren hennes) av Thutmose III, som en del av hans kampanje av offisiell fiendtlighet mot henne.

I 1990 ble graven gjenoppdaget, gjenåpnet og ordentlig utgravd av et team ledet av Donald P. Ryan og Mark Papworth. Dette fremskaffet beviser som både støttet og kastet tvil over Thomas' teori. Opplysninger som støttet teorien var at mumien viste seg å være av en relativ gammel dame, med hennes venstre arm i en posisjon som markerte at det er en kongelig mumie. På den andre side var ikke noe av keramikkfragmentene som ble funnet under utgravningen som ble datert tidligere enn det 20. dynasti. Mest interessant, er en ansiktsmaske av tre fra en kiste til muligens en mann (den hadde tilsynelatende en utforming som ville passe med et falskt skjegg) som ble funnet – men graven inneholder kun kvinner, og Hatshepsut er kjent for å ha brukt et falskt skjegg. Mumie ble lagt i en ny trekiste, og etterlatt i graven, som ble forseglet på nytt.

Tidlig i 2007 ble graven gjenåpnet og den andre mumien, KV60A, ble fjernet for testing. Den 27. juni 2007 ga direktør for Supreme Council of Antiquities Zahi Hawass det som anses det definitive beviset for at dette "korpulente, gamle" legeme virkelig var Hatshepsut.

## Referanser


## Videre lesing
* Nicholas Reeves and Richard H. Wilkinson, *The Complete Valley of the Kings* (Thames & Hudson, 1996) pp.&nbsp;186–187.
* Donald P. Ryan, "Who is buried in KV60", *KMT* 1:1, 1990.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Teben kartprosjekt: KV60 - Innbefatter beskrivelse, bilder og plantegninger over gravstedet (engelsk)
* Donald Ryans hjemmeside – Inneholder foto av mumien funnet i KV60.
* Unidentifiserte mumier – Flere bilder og informasjon om mumiene.
Leo Raubal

**Leo Rudolf Raubal jr.** (født 12. oktober 1906 i Linz, død 18. august 1977 i Spania) var en østerriksk lærer og offiser under andre verdenskrig. Han er mest kjent som en av Adolf Hitlers slektninger. Han satt flere år i sovjetisk fangenskap etter å ha blitt tatt til fange i 1943.

## Liv og virke
Han var sønn av Leo Raubal senior og hans kone Angela Hammitzsch som var Adolf Hitler sin halvsøster.

Raubal jr. jobbet i Salzburg som lærer i kjemi. Han besøkte sin mor sporadisk mens hun bodde i Berchtesgaden. Før den andre verdenskrigen brøt ut ble han leder for et stålverk i Linz. I oktober 1939 fikk han en innkallelse til den tyske Heer i Wehrmacht og han ble løytnant i ingeniørkorpset.

Han ble skadet i januar 1943 under slaget om Stalingrad, og general Friedrich Paulus, som var sjef for den sovjetiske offensiven, ba Hitler om på et fly for å evakuere Raubal tilbake til Tyskland. Hitler nektet og Raubal ble tatt til fange av russerne, 31. januar 1943. Hitler ga ordre om å sjekke ut muligheten for en fangeutveksling med Sovjetunionen for Josef Stalins sønn, løytnant Jakov Dzhugashvili, som hadde sittet i tysk fangenskap siden 16. juli 1941. Stalin, som ikke var veldig glad i sønnen Jakov nektet å bytte sønnen hverken for Raubal eller Friedrich Paulus som senere også ble tatt til fange. Stalin skal ha uttalt «krig er krig», og han anså sønnen Jakov som en landsforræder fordi han hadde overgitt seg til fienden.

Raubal ble deretter internert i et fengsel i Moskva frem til han ble frigitt fra sovjetisk fangenskap den 28. september 1955. Han kom da tilbake til Linz i Østerrike hvor han arbeidet som lærer. Han døde under en ferie i Spania og ble begravet 7. september 1977 i Linz. Raubal hadde en sønn som het Peter (født i 1931). Han var utdannet ingeniør og bodde i Linz i Østerrike.

## Referanser
Yolande Beekman

**Yolande Beekman** (født *Unternährer*, 7. november 1911 i Paris, død 13. september 1944 i Dachau konsentrasjonsleir, Tyskland) var en spion under den andre verdenskrig. 

Hun var datter av en sveitsisk forretningsmann og vokste opp i London. Hun snakket flytende engelsk, tysk og fransk. Da andre verdenskrig brøt ut, ble hun med i Women's Auxiliary Air Force, hvor hun ble utdannet som radiotelegrafist. På grunn av hennes språkferdigheter og ekspertise som telegrafist ble hun rekruttert til det britiske Special Operations Executive (SOE) for å utføre arbeid i det nazi-okkuperte Frankrike. Offisielt ble hun med i SOE den 15. februar 1943.

I 1943 giftet Yolande seg med sersjant Jaap Beekman. som var stasjonert i den nederlandske hæren, men kort tid etter at ekteskapet ble inngått, sa hun farvel til sin mann og ble fløyet inn bak fiendens linjer i Frankrike. Beekman ble sluppet i fallskjerm over Frankrike om natten mellom 17. og 18. september 1943.

Hun var en effektiv og verdsatt agent som, i tillegg til mange svært viktige radiosendinger til London, tok ansvaret for fordelingen av militært materiell og våpen som ble sluppet fra allierte fly. Den 13. januar 1944 ble hun og hennes medagent Gustave Bieler arrestert av Gestapo, mens de hadde et møte på Café Moulin Brulé. Ved Gestapos franske hovedkvarter i Saint-Quentin ble de to agentene gjentatte ganger torturert, men de brøt aldri sammen. 

Hun skilte lag med Gustave Bieler som senere ble henrettet, og hun ble fraktet til et fengsel i Paris. Igjen ble hun brutalt avhørt flere ganger, og hun delte celle med Hedwig Müller (en sykepleier arrestert av Gestapo i 1944). I mai 1944 ble hun flyttet sammen med flere andre tilfangetatte SOE-agenter til et sivilt fengsel for kvinner i Karlsruhe i Nazi-Tyskland. 

Hun ble brått overført til Dachau konsentrasjonsleir med agentene Madeleine Damerment, Noor Inayat Khan og Eliane Plewman, den 11. september 1944, de kom frem til leiren dagen etter. Ved daggry den 13. september, dagen etter deres ankomst til Dachau, ble de fire unge kvinnene tatt med til en liten gårdsplass ved siden av krematoriet og tvunget til å knele på bakken. De ble så henrettet av et skudd gjennom bakhodet, og kroppene ble senere kremert.

## Referanser
Håkon & Haffners byggeklosser

***Håkon & Haffners byggeklosser*** er en norsk tv-program om arkitektur som ble sendt på NRK1 i 2011. I programmet kom arkitektene Erlend Blakstad Haffner og Håkon Matre Aasarød med skråblikk på arkitektur og omgivelser. Episodene var tematisk basert og omhandlet ulike fenomener og sider ved arkitekturen og omgivelsene man daglig omgir seg med. Programmet gikk på mandagskvelder.

Premieren ble sett av 379 000. 

## Episodene

## Mottakelse
Programserien fikk en blandet mottakelse. Den fikk skryt for overraskende vinklinger og for å være snappy i måten temaet i de ulike episodene ble formidlet på, men serien ble også kritisert for å være belemret med faktafeil og for å være springende og overflatisk i temabehandlingen.

## Referanser


## Eksterne lenker
*
Charlie Pierce

**Charlie Pierce**  (født 28. desember 1953 i Worcester, Massachusetts) er en kjent amerikansk sportsskribent og forfatter. Han ble uteksaminert fra St. John's High School i Shrewsbury, Massachusetts og senere fra Marquette University med en grad innen journalistikk i 1975. 

Pierce første jobb var som skogvokter for staten Massachusetts, der blant hans oppgavene hans var å plukke opp engangsbleier fra trærne slik at vaskebjørnen ikke ville kveles i dem. Han skrev flere artikler for Worcester Magazine på 1970-tallet. Senere ble han journalist for Boston Phoenix, og idretsspaltist for Boston Herald. Han har også skrevet for en lang rekke andre aviser som The New York Times, Los Angeles Times, Chicago Tribune, Milwaukee Journal Sentinel, Sports Illustrated og Esquire. Han gjør også regelmessige opptredener på radio.

## Referanser


## Eksterne lenker
*
Großhartmannsdorf

**Großhartmannsdorf** er en skoglandsby (*Waldhufendorf*) og en landkommune (*Gemeinde*) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen ligger ved samløpet mellom Freiberger Mulde og Zwickauer Mulde i elven Mulde. Großhartmannsdorf har 2&nbsp;670 innbyggere (31. desember 2009). 

Großhartmannsdorf var en kommune i Kreis Brand-Erbisdorf fra 1952 til 1990. Fra 1990 frem til 1. august 1994 var den innlemmet i Landkreis Brand-Erbisdorf, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.

## Referanser


## Eksterne lenker
*
Ski-VM 2011 – Sprint menn

**Herrenes sprint** under Ski-VM 2011 ble holdt den 24. februar 2011 i Oslo. Svenske Marcus Hellner vant øvelsen foran Petter Northug fra Norge og Emil Jönsson fra Sverige.

## Resultater

### Kvalifisering

### Kvartfinaler

;Kvartfinale 1

;Kvartfinale 2

;Kvartfinale 3

;Kvartfinale 4

;Kvartfinale 5

### Semifinaler

;Semifinale 1

;Semifinale 2

### Finale
Massif de la Hotte

**Massif de la Hotte** er en fjellkjede sørvest i Haiti, vest på Tiburonhalvøya. Regionen er relativt avsidesliggende og er en av de mest biologisk mangfoldige og viktige områder på Hispaniola. Her ligger også noen av de siste restene av Haitis tette tåkeskog. For om lag 2,5 millioner år siden var Massif de la Hotte atskilt fra resten av landet av en dyp, bred kanal, noe som gjorde dette til et meget endemisk sted med tanke på fugl-, plante- og reptillivet. 

Området er med i FNs verdensarv, og i kjølvannet av jordskjelvet i Haiti 2010 fikk landet støtte av UNESCO til å evaluere skadeomfanget.

## Biologisk mangfold og naturvern

De fleste av øyas endemiske arter finnes innenfor *de la Hotte-biosfæren.* Massif de la Hotte har sitt høyeste punkt på 2347 m i Pic Macaya, Haitis nest høyeste topp, og fjellkjedens høyde generelt gir grunnlag for noen av Hispaniolas høyeste nivåer av biologisk mangfold og endemisme. Store deler av området er også gjort til nasjonalpark. 

Conservation International betegner regionen som et av områdene i verden hvor bevaringsarbeid er mest presserende. 13 av Hispaniola mest kritisk truede arter, alle amfibier, har tilhold her. To eksempler på slike arter er Eleutherodactylus chlorophenax og Eleutherodactylus parapelates, to arter frosk som er endemisk kun til Haiti. Hispaniolansk trogon har også tilholdssted i regionen.

## Referanser
Pic Macaya

**Pic Macaya** er et fjell i Haiti. Dette er det høyeste fjellet i fjellkjeden Massif de la Hotte med en høyde på 2 347 meter. Det er også Haitis nest høyeste topp og den femte høyeste i Karibien. Den ligger i Macaya Nasjonalpark i hjertet av Tiburonhalvøya.

Pic Macaya ligger mellom byene Les Cayes og Jérémie.
Et gyselig mord

«***Et gyselig mord***» eller «***Mordet i Sveits***» som den og kalles,  er et skillingstrykk med tekst av Lars Dilling (1848–1887). 

Dilling ble student i 1869, og deltok ivrig i studentlivet med både viser og komedier. Visa om mordet i Sveits er skrevet til studentenes høstfest i 1873. Den fullstendige tittelen er «En ny og frygtelig fæl vise om en mand i Schwetiz, som myrdede sin ulykkelige kone ihjæl.» Som melodiangivelse står det: «Synges på melodien til «Hjalmar og Hulda» til skrekk og advarsel for ligesinnede med en smuk moral i sidste vers.» Dilling slo gjennom som forfatter med samlingen «Hverdagsmennesker» i 1879, som var morsomme småstykker om livet i Kristianias borgerskap. I 1881 flyttet han til København. Helsen hans var imdilertid dårlig, han var blant annet lam i begge beina, og døde av giktfeber i Berlin, og der ligger han begravet.

## Teksten

**1.**Nu vil jeg beskrive så godt jeg formår
et gyselig mord ut i Sveits,
der levet en olding med snehvite hår
en gretten og gammel stabeis.
Han tok seg en kone, hun hånden ham skjenkte
men hun var jo ung og hun listelig tenkte:
Kun hånden, kun hånden jeg giver min mann
men hjertet, nei hjertet ei fordra ham kan.

**2.**Og derfor hun syndig sin husbond bedro
dersom man da ryktet skal tro,
thi innen rett lenge en elsker hun tok
det saes sågar hun tok to.
Og det er jo noe som alle må vite
at slikt kunne mannen i lengden ei like
og fattede så den beslutning så fæl
at han ville myrde sin kone ihjel.

**3.**Mens solen beskinte vår syndige jord
og alle småfuglene sang
han tok med sin kone og øksen så stor
og styrte mot skogen sin gang.
Og da de var kommet dit hen, han begynner
fall vakkert på kne og bekjenn dine synder
og tal bare sannhet thi om et minutt
min søte pike så er du kaputt.

**4.**Da ropte hun ydmyk: Akk kjære tilgiv
så inderlig derom jeg ber,
men vil du det ikke så ta kun mitt liv
Mein liebster was wills du doch mehr.
Så kan jeg dog blive deg kvitt allenfalsen
og derpå hun velvillig rakte ham halsen
og mannen med øksen tre hugg henne ga
og kuttede hoveded av.

**5.**Så bred, akk så bred er den ekteskaps vei
og mange vil vandre derpå,
men vokt Jer I menn og forsøk det dog ei
når I bliver gamle og grå,
og kvinner av denne historien lære
at I Eders menn ikke utro må være.
Thi da vil det skikkelig gå eder skeis
i Norge så vel som i Sveits.


## Kilder
*Oldemors visebok av Eli Støre Erichsen, Cappelen 1976
*Sangene i våre hjerter, Elin Prøysen, Damm 2007
Jul på Kjølstad

«***Jul på Kjølstad***» er et skillingstrykk med ukjent tekstforfatter og komponist.

## Teksten

**1.**På Kjølstadgården lyser det til gilde, dit kommer alle dit som bare ville
Fut, lensmann, doktor, prest og mangen mindre gjest,
og kanene de stanser foran trammen for nå tura de jula med gammen.

**2.**Inn tramper tykke mannfolk i tulupper, i forverkskåper søte røde tupper,
her står vi nå på rad og Kjølstad'n smiler glad,
være hjertelig velkommen alle sammen, for nå tura vi jula med gammen.

**3.**Hør fela spiller opp, nå børjer dansen, og inn av døra triner Lensmann Hansen
han fører opp en vals så alle strekker hals,
så rusler de nå etter alle sammen for nå tura de jula med gammen.

**4.**Og fenalår og griselabb og skinker står duftende og lokkende og vinker,
så slåes døren opp og dansen sier stopp,
ja vær så artig sier madammen, for nå tura vi jula med gammen.

**5.**Og fullmakta hos skriveren står ved bordet, han harker lett og griper modig ordet,
for kvinnen å en skål, vårt lengselsfulle mål
og Kjølstadn går så rundt og skjenker drammen for nå tura vi jula med gammen.

**6.**Og Hannestad og Stangeby og Johnsen, de lurte seg så sakte inn til ponsen,
og først en dundrabeis og etterpå en sveis,
så flår de stakkars Galterud fra Drammen får nå tura de jula med gammen.

**7.**Men Galteruden blir sint å slår i bordet: Du kikka jo i korta, ja du gjorde,
og flasker, glass og krus, alt slår han i bardus,
og Johnsen dratta midt i ponsedammen for nå tura de jula med gammen.

**8.**Og midt i verste jubelen og latteren frir fullmakta til vesle skriverdatteren
oh frøken svar meg ja akk gjør mitt hjerte glad,
og Petra svarte både ja og amen for nå tura de jula med gammen.

**9.**Når klokka blir så seks på morrakvisten, da reiser Kjølstaden brått seg opp på whisten,
man skjønner det er slutt her nytter ingen prutt
ja takk for dagen her var moro jammen, for nå tura de jula med gammen.

**10.**Og siden i den mørke skog av graner det lyder munter bjelleklang fra kaner
i tredve reamur hver dame med sin fyr
i fotposer så varme holder sammen for nå tura de jula med gammen.


## Kilder
*Oldemors visebok av Eli Støre Erichsen, Cappelen 1976
Livets korthet

«***Livets korthet***» er et skillingstrykk av ukjent opprinnelse. Eli Støre Erichsen, forfatteren av boka «Oldemors visebok», lærte den i sin barndom av en samekone i Narvik.

## Teksten

**1.**Livet forsvinner i hast som en drøm,
år etter år iler bort,
livet henrinner lik brusende storm
skyndsomt det iler så fort.

**2.**Dager som går kommer aldri igjen
så lyder vekslingens bud.
Dog blir ei glemt hva vi gjorde med dem
nei det står tegnet hos Gud.

**3.**Fødes og leve og dø så til slutt
det er vårt jordiske liv
akk o hvor snart slukkes livskampen ut
kort er vår vandring og strid.

**4.**Barn rykkes bort fra foreldre og lek
ynglingen ligger der død,
jomfruen hviler på båren så blek
nyss var hun blomstrende rød.

**5.**Fader og moder forlater de små,
på denne evighets ferd,
dødsengelen kaller og da må de gå
inn i den evige verd.

**6.**Husk da o sjel, nåtiden den flyr
livet så hastig går om.
Søk å benytte minutter så dyr
tenk på Guds rettvise dom.


## Kilder
*Oldemors visebok av Eli Støre Erichsen, Cappelen 1976
Hør klokkene ringer til Ave

«***Hør klokkene ringer til ave***» er et skillingstrykk med tekst og melodi av Erik Bøgh.

## Teksten

**1.**Og sneen den føk så vide om jord
men nonnen hun sang i det hellige kor
det er roser i klosterets have.
Og ridderen kom fra den blodige lek
så rød var hans brynje hans kinn var så blek
hør klokkene ringer til ave, til ave.

**2.**Og ridderen ble der inne til vår
og nonnen hun pleiet og leget hans sår,
det er roser i klosterets have.
Hun ba ved hans leie så mangen en bønn
hun brakte ham trøst, men selv gråt hun i lønn,
hør klokkene ringer til ave, til ave.

**3.**Da løvet ble grønt og fuglene sang
og ridderen atter i salen seg svang
det er roser i klosterets have.
Han jog gjennom lunden med jublende røst
men inne i cellen satt nonnen så tyst
hør klokkene ringer til ave, til ave.

**4.**Da blomstrene visnet og bladene falt
hans bryllup på borgen man feirede alt
det er roser i klosterets have.
Men nonnen hun plukket de siste hun fant
til bruden den glade i krans hun dem bandt
hør klokkene ringer til ave, til ave.


## Kilder
*Oldemors visebok, Eli Støre Erichsen, Cappelen 1976
Hvor bøkeskogen lukker seg

«***Hvor bøkeskogen lukker seg***» er et skillingstrykk med ukjent tekstforfatter. Melodien er komponert av Leopold Rosenfeld (1849–1909).

## Teksten

**1.**Hvor bøkeskogen lukker seg omkring et sus, en drøm,
der slynger seg med sølvklar sang en stille vennlig strøm,
men ingen, ingen husker mer hvor stien finnes.

**2.**Der satt jeg titt og speilede når dagen den var klar,
men i hvor langt min tanke fløy den brakte aldri svar,
men ingen, ingen husker mer hvor stien finnes.

**3.**Vel gadd jeg vanke dit igjen en sommeraften klar,
men spurte jeg i øst og vest jeg fikk dog aldri svar,
thi ingen, ingen husker mer hvor stien finnes.

**4.**Thi alle er de døde bort som hadde stien kjent,
og kilden den er tørret ut, og skogen den er brent,
og ingen ingen husker mer hvor stien finnes.


## Kilder
*Oldemors visebok av Eli Støre Erichsen, Cappelen 1976
Les Cayemites

**Les Cayemites** er en øygruppe tilhørende Haiti. Det er en del av provinsen Grand'Anse. Den består av hovedøya
*Grande Cayemite* (kréyòl:*Gwo Kayimit*) og den mye mindre *Petite Cayemite* (kréyòl: *Ti Kayimit*).

Det er flere landsbyer på Les Cayemites: Sable Pointe, Anse à Macon, Les Bases og Boukan Philippe.

## Eksterne lenker
* 
*  Iles Cayemites.com (ikke lenger tilgjengelig, arkivert på archive.org)
Tantieme

**Tantieme** er en godtgjørelse som noen ganger utbetales til et selskaps administrerende direktør, til medlemmer av styret og representantskapet og høyere funksjonærer. Tantieme beregnes som en prosentberegnet andel av bedriftens overskudd og er en godtgjørelse som det på forhånd er inngått avtale om utbetaling av. Tantieme kommer i tillegg til ordinær lønn. Tantieme er lite benyttet i mindre bedrifter.
Sonia Olschanezky

**Sonia Olschanezky** (1923–1944) var medlem av den franske motstandsbevegelsen frem til hun ble drept av tyskerne under andre verdenskrig.
## Liv og virke
### Bakgrunn
Sonia var datter av en russisk jøde, Eli Olschanezky, en kjemiingeniør som jobbet som selger for en produsent av damestrømper. Han var dyktig, og i 1926 ble han bedt om å flytte til București i Romania, der han fikk ansvar for en fabrikk som produserte damestrømper. 

Da Sonia var hun sju år gammel da familien flyttet til Paris i Frankrike og hennes far åpnet en butikk med undertøy i Paris. Olschanezky var en flink student, men hennes største ambisjon var å bli danser, og etter endt skolegang jobbet hun en periode som au pair.

### Andre verdenskrig
I mai 1940 ble Frankrike invadert av det nasjonalsosialistiske Tyskland. Det varte ikke lenge før Sonia hadde sluttet seg til den franske motstandsbevegelsen og ble stasjonert i Châlons-sur-Marne, der hun tilbrakte mye av sin tid som kurer for meldinger mellom agenter fra det britiske Special Operations Executive (SOE) i området.

Etter den franske overgivelsen, samarbeidet den nye lederen, Henri-Philippe Pétain, om forfølgelsen av jødene i landet. I mai 1942 ble det gitt ordre om at alle jødiske menn, kvinner og barn skulle bære en seks-taggete gul stjerne (Davidsstjerne) på klærne for å markere at de var jøder. Måneden etter ble Olschanezky arrestert og sendt til en leir i Drancy, der hun ventet å bli sendt til en tilintetgjørelsesleir i Tyskland.

Da moren hennes hørte nyheten om datterens arrestasjon, kontaktet hun venner i Tyskland som klarte å produsere falske papirer som sa at Sonia hadde «økonomisk verdifull kompetanse» som var viktig for krigsinnsatsen. Etter å ha fått de falske papirene og betalt en sum penger til en tysk tjenestemann, ble Olschanezky frigitt.

Etter frigivelsen var Olschanezky tilbake til sitt motstandsarbeid, og i 1943 ble hun med i Prosper-nettverket, som SOE hadde etablert i og rundt Paris. Spionnettverket ble forrådt og de fleste av dets ledende medlemmer ble arrestert. Olschanezky ble ikke arrestert før i januar 1944. Etter ¨ha blitt avhørt av Gestapo hun ble fengslet på nytt, denne gang i Fresnes.

On 6th July 1944, Sonya along with Diana Rowden, Andrée Borrel and Vera Leigh, were taken to the Concentration Camp at Natzweiler. Later that day they were injected with phenol and put in the crematorium furnace.

### Drept i konsentrasjonsleir
Den 13. mai 1944 fraktet tyskerne Olschanezky og syv andre SOE-agenter, Yolande Beekman, Eliane Plewman, Madeleine Damerment, Odette Sansom, Diana Rowden, Andrée Borrel og Vera Leigh, til Tyskland. Den 6. juli 1944 ble hun sendt til den tyske konsentrasjonsleiren i Natzweiler-Struthof, og samme dag som hun ankom fikk hun injisert en dose fenol, og etterpå brent i krematorieovnen.

## Referanser
Mayim Bialik

**Mayim Chaya Bialik** (født 1975) er en amerikansk skuespillerinne, forfatter og hjerneforsker.

Bialik er mest kjent for sin hovedrolle som Blossom Russo i NBC-sitcomen *Blossom* på begynnelsen av 1990-tallet, og for sin rolle som doktor Amy Farrah Fowler i TV-serien *[[The Big Bang Theory]]*. Hun er etterkommer av jødiske immigranter, hvorav tre av besteforeldrene immigrerte til USA fra Polen, Tsjekkoslovakia og Ungarn. Fornavnet hennes betyr vann på hebraisk.

Bialik startet sin karriere som barneskuespiller på slutten av 1980-tallet. Hennes tidlige roller inkluderte skrekkfilmen Pumpkinhead og hun hadde flere gjesteopptredener på *The Facts of Life* og *Beauty and the Beast*. Hun dukket opp i tre episoder av *MacGyver* som karakteren Lisa Woodman. I 1988 opptrådte hun i filmen Strender. 

Mellom 1995 og 2005 hadde Bialik stemmen til tegneserie-filmer som i *The Real Adventures of Jonny Quest* og *Recess*. Hun dukket opp i filmen *Kalamazoo* som ble utgitt på slutten av 2005. Hun dukket opp i tre episoder av HBO-komiserien *Curb Your Enthusiasm* i rollen som Jodi Funkhouser, den lesbiske datteren av en venn av Larry David.

Bialik gjorde også gjesteopptredener som en fiktiv utgave av seg selv i serien *Fat Actress.* Hun hadde en gjesteopptreden som en ortodoks jøde i en episode av TV-serien *Saving Grace*. Hun har en tilbakevendende rolle som rådgiver på en videregående skole på ABC Familys serie *The Secret Life of the American Teenager*. 

Hun fullførte en bachelorgrad i 2000 innen nevro-vitenskap, hebraisk og  jødiske studier ved UCLA. Hun tok en pause fra studiene i 2005 for å gå tilbake til skuespilleryrket. Bialik fullførte sin doktorgrad ved UCLA i 2008, men begynte ikke på en akademisk karriere. Hun giftet seg med Michael Stone den 31. august 2003, i en viktoriansk-inspirert seremoni med flere tradisjonelle jødiske skikker. De har to sønner sammen: Miles Roosevelt Bialik Stone, født 10. oktober 2005 og Frederick Heschel Bialik Stone, født 15. august 2008.

## Filmografi

## Referanser


## Eksterne lenker
* 
* The Official Mayim Bialik Blog
*
Haitis departementer

**Haitis departementer** er den øverste administrative inndelingen i Haiti. De kalles *département* på fransk, og er inndelt i 41 arrondissementer, som igjen er delt i 133 kommuner.

## Referanser
Ski-VM 2011 – Sprint kvinner

**Kvinnenes sprint** under Ski-VM 2011 ble holdt den 24. februar 2011 i Oslo. Norske Marit Bjørgen vant øvelsen og tok Norges 100. VM-gull gjennom tidene. Arianna Follis fra Italia ble nummer to, og Petra Majdič fra Slovenia nummer tre.

## Resultater

### Kvalifisering

### Kvartfinaler

;Kvartfinale 1

;Kvartfinale 2

;Kvartfinale 3

;Kvartfinale 4

;Kvartfinale 5

### Semifinaler

;Semifinale 1

;Semifinale 2

### Finale
Elle Macpherson

**Elle Macpherson** (født 29. mars 1964) er en australsk modell, skuespiller og forretningskvinne med kallenavnet «The Body».

Hun hadde en rolle i Woody Allens film *Alice*, opptrådte i *[[Batman & Robin]]* sammen med George Clooney, *[[Rivalene]]* med Anthony Hopkins og i *[[Speilets to ansikter]]* med Barbra Streisand. 

I 1999 dukket Macpherson opp i fem episoder av den amerikanske TV-serien *[[Venner for livet]]*, som Joey Tribbianis romkamerat og venninne, Janine Lecroix. Senere fikk Macpherson en rolle i filmen *Jane Eyre* der hun spilte mot William Hurt, og hun har også spilt sammen med Ben Stiller og Sarah Jessica Parker i *If Lucy Fell*.

## Personlig liv
Macpherson fikk to sønner med sin tidligere kjæreste, den franske finansmannen Arpad Busson, men de giftet seg aldri. Hennes sønner heter Arpad Flynn Alexander Busson (født 14. februar 1998), og Aurelius Cy Andrea Busson (født 4. februar 2003). Macpherson og Busson begynte sitt romantiske forhold i 1995. Macpherson bor mesteparten av tiden i Storbritannia sammen med sine to sønner.

Hun snakker flytende fransk, italiensk og spansk.

## Referanser


## Eksterne lenker
* 
* 
* 
*
The Game (spill)

**The Game** (engelsk, «Spillet») er et mentalt spill hvor meningen er å unngå å tenke på spillet i seg selv. The Game består kun av å tape, som ifølge reglene må annonseres hver gang det skjer til minst én person. Det er ikke mulig å vinne i The Game, da spillet går ut på å la være å tenke på The Game så lenge som mulig. The Game har blitt beskrevet som poengløst og plagsomt, men på den andre siden også som utfordrende og moro å spille. The Game spilles av flere millioner verden over. Man kan regne The Game som en meme.

## Spillets regler
Det finnes fire regler i The Game:
# Alle i verden spiller The Game (noen ganger gjengitt som «Alle i verden som vet om The Game, spiller The Game», eller «du spiller alltid The Game».)
# Når man tenker på spillet, taper man.
# Et tap må annonseres til minst én person.
# Når man taper, går det mellom 3 og 30 sekunder før man kan tape igjen.

## Spillets opphav
Spillets opphav er ukjent. En teori går ut på at to menn mistet det siste toget og måtte overvære en hel natt på plattformen. De prøvde å ikke tenke på situasjonen og den første som gjorde det tapte. En annen teori er at spillet ble oppfunnet i London i 1996 for å «plage» andre. Den tidligste kjente skriftlige kilden finnes på internett fra 2002.

## Referanser


## Eksterne lenker
* The Game on Know Your Meme
Sean Flynn-Amir

**Sean Flynn-Amir** (født 14. juli 1989 i Los Angeles, California) er en amerikansk skuespiller og sanger som hadde en israelsk far. Han mest kjent for hans rolle som Chase Matthews på Nickelodeon's Zoey 101. 

Flynn begynte sin skuespillerkarriere ved å jobbe på TV-reklamer og hadde små roller på populære TV-serier som Sliders og MADtv. Han har også dukket opp i flere små filmroller. Han ga ut en plate med to sanger på iTunes i august 2009. Hans store gjennombrudd som skuespiller kom da han ble valgt til å portrettere den ledende rollen som Chase Matthews på TV-serien Nickelodeon show Zoey 101. Flynn dukket opp i alle fire sesongene av Zoey 101, så vel som i den siste episoden, Chasing Zoey.

## Eksterne lenker
* 
*
Gonâve

**Gonâve** kan sikte til

* Île de la Gonâve – en øy tilhørende Haiti
* Gonâvebukta – en bukt utenfor kysten av Haiti
Skattebetalerforeningen

**Skattebetalerforeningen** er en selvfinansiert interesseorganisasjon med visjon om å gjøre skattehverdagen enklere.

Foreningen er partipolitisk nøytral, og foreningen hadde i 2021 ca 12 000 medlemmer.

I tillegg til å yte juridisk bistand til sine medlemmer, jobber foreningen aktivt med å påvirke skatte- og avgiftspolitikken gjennom media, politikere og aktuelle myndigheter.

Skattebetalerforeningens medlemsblad, *[[Skattebetaleren]]*, gis ut med seks utgaver i året.

## Se også

* Skattebetalarnas förening

## Referanser


## Eksterne lenker
* 
* 
* Skattebetaleren